CELEX: 32018R1531
Language: et
Date: 2018-10-10 00:00:00
Title: Komisjoni rakendusmäärus (EL) 2018/1531, 10. oktoober 2018, teatavate kaupade klassifitseerimise kohta kombineeritud nomenklatuuris

15.10.2018   
               
               
                  ET
               
               
                  Euroopa Liidu Teataja
               
               
                  L 257/7
               
            
         KOMISJONI RAKENDUSMÄÄRUS (EL) 2018/1531,
         10. oktoober 2018,
         teatavate kaupade klassifitseerimise kohta kombineeritud nomenklatuuris
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 9. oktoobri 2013. aasta määrust (EL) nr 952/2013, millega kehtestatakse liidu tolliseadustik, (1) eriti selle artikli 57 lõiget 4 ja artikli 58 lõiget 2,
         ning arvestades järgmist:
         
                     (1)
                  
                  
                     Nõukogu määrusele (EMÜ) nr 2658/87 (2) lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
                  
               
                     (2)
                  
                  
                     Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
                  
               
                     (3)
                  
                  
                     Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
                  
               
                     (4)
                  
                  
                     On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel teatava perioodi vältel vastavalt määruse (EL) nr 952/2013 artikli 34 lõikele 9. Kõnealuseks ajavahemikuks tuleks kehtestada kolm kuud.
                  
               
                     (5)
                  
                  
                     Käesoleva määrusega ettenähtud meetmed on kooskõlas tolliseadustiku komitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
         
         
            Artikkel 2
            Siduvale tariifiinformatsioonile, mis ei ole kooskõlas käesoleva määrusega, võib määruse (EL) nr 952/2013 artikli 34 lõike 9 kohaselt tugineda veel kolm kuud pärast käesoleva määruse jõustumist.
         
         
            Artikkel 3
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 10. oktoober 2018
            
               
                  Komisjoni nimel
               
               
                  presidendi eest
               
               
                  maksunduse ja tolliliidu peadirektoraadi
               
               
                  peadirektor
               
               Stephen QUEST
            
         
         
            (1)  ELT L 269, 10.10.2013, lk 1.
         
            (2)  Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, 7.9.1987, lk 1).
      
      
         
            LISA
            
                        Kauba kirjeldus
                     
                     
                        Klassifikatsioon
                        (CN-kood)
                     
                     
                        Põhjendused
                     
                  
                        (1)
                     
                     
                        (2)
                     
                     
                        (3)
                     
                  
                        Mullikile tüüpi lehtplastist lame, elastne, ringikujuline toode läbimõõduga umbes 305 cm.
                        Toode esitatakse tollile kui ujumis- või sulistusbasseini kate, millega hoida vee optimaalset temperatuuri ja basseini puhtana.
                        Vt fotosid (*1).
                     
                     
                        3926 90 92 
                     
                     
                        Klassifikatsioon määratakse kindlaks kombineeritud nomenklatuuri tõlgendamise üldreeglitega 1 ja 6 ning CN-koodide 3926 , 3926 90  ja 3926 90 92  sõnastusega.
                        Toodet ei või klassifitseerida rubriiki 9506  ujumis- või sulistusbasseini osa või tarvikuna, kuna see ei ole identifitseeritav grupi 95 märkuse 3 tähenduses tootena, mis on mõeldud kasutamiseks üksnes või peamiselt koos ujumis- või sulistusbasseiniga. Pealegi ei või toodet käsitada rubriiki 9506  kuuluva ujumis- või sulistusbasseini osa või tarvikuna, kuna see ei ole ujumis- või sulistusbasseini funktsioneerimise seisukohalt hädavajalik, see ei ole ette nähtud selliste basseinide konkreetseks operatsiooniks kohandamiseks või kõnealuste operatsioonide ringi laiendamiseks või ujumis- või sulistusbasseini põhifunktsiooni suhtes abistava operatsiooni sooritamiseks (vt Euroopa Kohtu 16. juuni 2011. aasta otsus kohtuasjas Unomedical, C-152/10, ECLI:EU:C:2011:402, punktid 29 ja 36). Kaetud ujumis- või sulistusbasseini ei ole võimalik kasutada.
                        Grupi 39 märkuse 10 põhjal ei või toodet klassifitseerida tahvlite, lehtede, kilede, fooliumide ja ribadena rubriiki 3920  või 3921 , kuna toode on lõigatud ringikujuliseks, selle asemel et jätta see lõikamata või lõigata ristkülikukujuliseks.
                        Seega tuleb toode lähtuvalt selle koostismaterjalist klassifitseerida CN-koodi 3926 90 92  alla kui muu lehtmaterjalist valmistatud plastist toode.
                     
                  
               
            
               (*1)  Fotod on üksnes illustreerivad.